<classify> JESHI la Polisi mkoani Rukwa linawashikilia vijana watatu wa kiume wakiwemo mapacha kwa tuhuma za kumnyonga hadi kufa, mkazi wa kijiji cha Mwai, Kata ya Mtenga, wilayani Nkasi, Said Matenga 50 kisha kuutupa mwili wake kando ya Mto Lita. Watuhumiwa hao wametajwa kuwa ni Mathias Said 28 na Luleka Said 28 ambao ni pacha na Singu Luhende George 35 ambaye ni mpwa wa marehemu wote wakazi wa kijiji cha Mwai mashambani.Kamanda wa Polisi mkoa wa Rukwa, George Kyando akithibitisha habari hizo jana alisema tukio hilo lilitokea Septemba 13, mwaka huu saa nane na nusu usiku kijiji cha Mwai, Kata ya Mwai wilayani Nkasi. Alisema watuhumiwa walimvamia Matenga akirudi nyumbani kwake usiku kutoka kilabuni na kumuua. Chanzo cha mauaji hayo inaelezwa ni kisasi ambapo marehemu kwa muda mrefu alikuwa na ugomvi na mpwa wake, Singu Luhende aliyedai ana tabia ya kuiba vitu nyumbani na kumfanya amfukuze kutoka nyumbani kwake hivyo kwenda kuishi sehemu nyingine kijijini hapo, alisema Kamanda Kyando.Alisema siku ya tukio, watuhumiwa hao watatu walimvizia na kumkamata kisha wakamfunga kamba shingoni na wakamnyonga hadi kufa kisha mwili wake wakauburuza na kuutupa karibu na Mto Lita Mwili wa marehemu umehifadhiwa chumba cha maiti katika Hospitali Teule ya wilaya ya Namanyere DDH katika Mji mdogo wa Namanyere kwa uchunguzi zaidi wa kitabibu, Kamanda Kyando alisema. Alisema uchunguzi wa Polisi utakapokamilika, watu hao watafi kishwa mahakamani kujibu mashitaka.  <topic>: kitaifa 